
PRODUKTRESUMÉ

for

Tayacil, opløsning til anvendelse i drikkevand


0.	D.SP.NR.
34502

1.	VETERINÆRLÆGEMIDLETS NAVN
Tayacil

Lægemiddelform: Opløsning til anvendelse i drikkevand
Styrke(r): 125 mg/ml

2.	KVALITATIV OG KVANTITATIV SAMMENSÆTNING
Hver ml indeholder:

Aktivt stof:
[bookmark: _Hlk235776885]Tiamulinhydrogenfumarat		125 mg
Svarende til Tiamulin		101,208 mg

Hjælpestoffer:

	Kvalitativ sammensætning af hjælpestoffer og andre bestanddele
	Kvantitativ sammensætning, hvis oplysningen er vigtig for korrekt administration af veterinærlægemidlet

	Methylparahydroxybenzoat (E218)
	0,9 mg

	Propylparahydroxybenzoat (E216)
	0,1 mg

	Citronsyremonohydrat (E330)
	

	Dinatriumhydrogenphosphatdihydrat
	

	Ethanol
	

	Purificeret vand
	



Klar, farveløs til lysegul opløsning.


3.	KLINISKE OPLYSNINGER

3.1	Dyrearter, som lægemidlet er beregnet til
Svin, høns (æglæggende høner).

3.2	Terapeutiske indikationer for hver dyreart, som lægemidlet er beregnet til

Svin:
· Behandling af svinedysenteri forårsaget af Brachyspira hyodysenteriae.
· Behandling af proliferativ enteropati hos svin (ileitis) forårsaget af Lawsonia intracellularis.
· Behandling af spirokætose i tyktarmen hos svin (colitis) forårsaget af Brachyspira pilosicoli.
· Behandling af enzootisk lungebetændelse forårsaget af Mycoplasma hyopneumoniae.

Det skal fastslås, at sygdommen forekommer i gruppen, inden veterinærlægemidlet anvendes.

Høns (æglæggende høner):
· Behandling af kronisk luftvejssygdom (CRD) forårsaget af M. gallisepticum samt luftsækbetændelser og infektiøs synovitis forårsaget af M. synoviae.

Det skal fastslås, at sygdommen forekommer i flokken, inden veterinærlægemidlet anvendes.

3.3	Kontraindikationer
Må ikke anvendes til svin og æglæggende høner, som kan blive behandlet med veterinærlægemidler indeholdende monensin, narasin eller salinomycin under eller i mindst 7 dage før eller efter behandling med tiamulin. Dette kan medføre alvorlig væksthæmning eller død. Se pkt. 3.8, Interaktion med andre lægemidler og andre former for interaktion.
Må ikke anvendes ved overfølsomhed over for det aktive stof eller et af hjælpestofferne.

3.4	Særlige advarsler
Svin med nedsat vandindtag og/eller i svækket tilstand bør behandles parenteralt.

Fugles vandindtag bør overvåges hyppigt under behandlingen, især i varmt vejr, da vandindtaget kan være nedsat under indgivelse af tiamulin. Dette synes at være en koncentrationsafhængig virkning og synes ikke at have nogen negativ indvirkning på fuglenes generelle ydeevne eller veterinærlægemidlets virkning. 500 mg tiamulinhydrogenfumarat i 4 liter vand kan reducere indtaget med cirka 10 %, og 500 mg tiamulinhydrogenfumarat i 2 liter vand med 15 % hos kyllinger

3.5	Særlige forholdsregler vedrørende brugen

Særlige forholdsregler vedrørende sikker brug hos de dyrearter, som lægemidlet er beregnet til
Anvendelsen af veterinærlægemidlet bør baseres på følsomhedstest af de bakterier, der er isoleret fra dyret. Hvis dette ikke er muligt, bør behandlingen baseres på lokale (regionale, bedriftsmæssige) epidemiologiske oplysninger om følsomheden hos de pågældende bakterier. I visse europæiske regioner viser en stigende andel af Brachyspira hyodysenteriae-isolater fra kliniske tilfælde en markant nedsat in vitro-følsomhed over for tiamulin. Uhensigtsmæssig anvendelse af veterinærlægemidlet kan øge forekomsten af bakterier, der er resistente over for tiamulin.

Et antibiotikum med lavere risiko for udvikling af antimikrobiel resistens (lavere AMEG-kategori) bør anvendes som førstelinjebehandling, når følsomhedsundersøgelser tyder på, at denne tilgang sandsynligvis vil være effektiv.

Anvendelsen af produktet skal ske i overensstemmelse med officielle, nationale og regionale retningslinjer for antimikrobielle midler.

Særlige forholdsregler for personer, der administrerer veterinærlægemidlet til dyr
Dette veterinærlægemiddel kan forårsage overfølsomhedsreaktioner. Ved overfølsomhed over for tiamulin, methylparahydroxybenzoat eller propylparahydroxybenzoat bør kontakt med veterinærlægemidlet undgås.
Dette veterinærlægemiddel kan forårsage skadelige virkninger, herunder hud- og øjenirritation. Undgå kontakt med hud og øjne, herunder kontakt mellem hænder og mund samt mellem hænder og øjne. Personligt beskyttelsesudstyr i form af uigennemtrængelige gummihandsker og sikkerhedsbriller bør anvendes ved håndtering og blanding af veterinærlægemidlet.
I tilfælde af spild skal kontamineret tøj fjernes, og eventuelle sprøjt på huden skal straks vaskes af. I tilfælde af utilsigtet kontakt med øjnene skal øjnene straks skylles grundigt med rent rindende vand.
Hvis du udvikler symptomer efter eksponering, såsom hududslæt, eller hvis irritationen fortsætter, skal du søge lægehjælp og vise indlægssedlen eller etiketten til lægen.
Vask hænder efter brug.

Særlige forholdsregler vedrørende beskyttelse af miljøet
Ikke relevant.

3.6	Bivirkninger

Svin:

	Sjælden
(1 til 10 dyr ud af 10.000 behandlede dyr):
	Erytem, 
Hudødem



[bookmark: _Hlk66891708]Høns:
Ingen kendte.

Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller dennes lokale repræsentant eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger.

3.7	Anvendelse under drægtighed, laktation eller æglægning
Kan anvendes under drægtighed, laktation og æglægning.

3.8	Interaktion med andre lægemidler og andre former for interaktion
Tiamulin nedsætter omsætningen af ionoforer såsom monensin, salinomycin og narasin i leveren. På grund af disse stoffers lave terapeutiske indeks kan der opstå et akut forgiftningssyndrom ved samtidig behandling med tiamulin. Se pkt. 3.3, Kontraindikationer.

Hvis der opstår tegn på en interaktion, skal man straks indstille både tilførslen af drikkevand tilsat tiamulin og tilførslen af foder, der er kontamineret med ionoforer. Foderet skal fjernes og erstattes med nyt foder, der ikke indeholder de anticoccidiale stoffer monensin, salinomycin eller narasin.

Samtidig anvendelse af tiamulin og de toværdige ionofor-anticoccidier lasalocid og semduramicin synes ikke at forårsage nogen interaktion, men samtidig anvendelse af maduramicin kan føre til en mild til moderat væksthæmning hos kyllinger. Tilstanden er forbigående, og der sker normalt bedring inden for 3-5 dage efter seponering af tiamulinbehandlingen.

3.9	Administrationsveje og dosering
Til anvendelse i drikkevand.
Veterinærlægemidlet skal indgives ved hjælp af korrekt kalibreret udstyr.

Vejledning til tilberedning af veterinærlægemiddelopløsninger:
Ved medicinering af store mængder vand skal der først fremstilles en koncentreret opløsning, som derefter fortyndes til den ønskede slutkoncentration.
Veterinærlægemidlet er opløseligt og stabilt fra lave koncentrationer op til en maksimal koncentration på 500 ml/l (fortynding 1:2) i vand med en temperatur på mindst 4°C. Der bør kun fremstilles en mængde medicineret drikkevand, der dækker det daglige behov. Medicineret drikkevand skal fornyes eller udskiftes hver 24. time. Dyrene må ikke have adgang til andet drikkevand i behandlingsperioden. Efter afslutningen af behandlingsperioden skal vandforsyningssystemet rengøres på passende vis for at undgå indtagelse af subterapeutiske mængder af det aktive stof.

For at sikre en korrekt dosering bør dyrenes kropsvægt bestemmes så nøjagtigt som muligt for at undgå underdosering. Dyrenes indtag af medicineret vand afhænger af deres kliniske tilstand. For at opnå den korrekte dosering kan det være nødvendigt at justere koncentrationen af tiamulin i overensstemmelse hermed.

Foderet bør testes for ionoforer inden anvendelse, hvis der er mistanke om, at foderet kan være kontamineret.
 
Baseret på den anbefalede dosis samt antallet og vægten af de dyr, der skal behandles, skal den nøjagtige daglige koncentration af veterinærlægemidlet beregnes efter følgende formel:

	Dosis (ml veterinærlægemiddel pr. kg kropsvægt pr. dag)
	X
	Gennemsnitlig kropsvægt (kg) for de dyr, der skal behandles
	=
	_____ ml veterinærlægemiddel pr. liter drikkevand

	Gennemsnitligt dagligt vandforbrug (liter) pr. dyr pr. dag
	
	



Svin:

1. Til behandling af svinedysenteri forårsaget af Brachyspira hyodysenteriae:
8,8 mg tiamulinhydrogenfumarat (svarende til 0,07 ml opløsning)/kg kropsvægt, indgivet dagligt i 3 til 5 på hinanden følgende dage afhængigt af infektionens sværhedsgrad og/eller sygdommens varighed.
1. Til behandling af spirochaetose i svinets tyktarm (colitis) forårsaget af Brachyspira pilosicoli:
8,8 mg tiamulinhydrogenfumarat (svarende til 0,07 ml opløsning)/kg kropsvægt, indgivet dagligt i 3 til 5 på hinanden følgende dage afhængigt af infektionens sværhedsgrad og/eller sygdommens varighed.
1. Til behandling af proliferativ enteropati (ileitis) hos svin forårsaget af Lawsonia intracellularis:
Doseringen er 8,8 mg tiamulinhydrogenfumarat (svarende til 0,07 ml opløsning)/kg kropsvægt, indgivet dagligt i 5 på hinanden følgende dage.
1. Til behandling og metafylakse af enzootisk lungebetændelse forårsaget af Mycoplasma hyopneumoniae, herunder infektioner kompliceret af Pasteurella multocida, der er følsom over for tiamulin:
20 mg tiamulinhydrogenfumarat (svarende til 0,16 ml opløsning)/kg kropsvægt indgivet dagligt i 5 på hinanden følgende dage.
1. Til behandling af pleuropneumoni forårsaget af Actinobacillus pleuropneumoniae, der er følsom over for tiamulin:
20 mg tiamulinhydrogenfumarat (svarende til 0,16 ml opløsning)/kg kropsvægt, indgivet dagligt i 5 på hinanden følgende dage.

Høns:

Til behandling og metafylakse af kronisk luftvejssygdom forårsaget af Mycoplasma gallisepticum samt luftseksulitis og infektiøs synovitis forårsaget af Mycoplasma synoviae:
· 25 mg tiamulinhydrogenfumarat (svarende til 0,2 ml opløsning)/kg kropsvægt, indgivet dagligt i 3 til 5 på hinanden følgende dage.

3.10	Symptomer på overdosering (og, hvis relevant, nødforanstaltninger og modgift)
Enkeltdoser på 100 mg tiamulinhydrogenfumarat/kg kropsvægt hos svin forårsagede hyperpnoe og ubehag i maven. Ved 150 mg tiamulinhydrogenfumarat/kg kropsvægt blev der ikke observeret virkninger på centralnervesystemet bortset fra beroligelse. Ved 55 mg tiamulinhydrogenfumarat/kg kropsvægt givet dagligt i 14 dage forekom forbigående spytsekretion og let maveirritation. Tiamulinhydrogenfumarat anses for at have et tilstrækkeligt terapeutisk indeks hos svin, og der er ikke fastsat en minimal dødelig dosis.

Had angår fjerkræ, er der et relativt højt terapeutisk indeks for tiamulinhydrogenfumarat, og risikoen for overdosering anses for at være ubetydelig, især da vandindtaget – og dermed indtaget af tiamulinhydrogenfumarat – reduceres, hvis der gives unormalt høje koncentrationer. LD50 er 1090 mg/kg kropsvægt for kyllinger. De kliniske tegn på akut toksicitet hos kyllinger er vokalisering, kloniske kramper og liggende i sideliggende stilling. 

Hvis der opstår tegn på forgiftning, skal det medicinerede vand straks fjernes og erstattes med frisk vand.

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens
Ikke relevant.

3.12	Tilbageholdelsestid(er)

Svin
Slagtning: 4 dage

Høns (æglæggende høner)
Slagtning: 2 dage
Æg: 0 dage


4.	FARMAKOLOGISKE OPLYSNINGER

4.1	ATCvet-kode
QJ01XQ01

4.2	Farmakodynamiske oplysninger
Tiamulin er et bakteriostatisk, halvsyntetisk antibiotikum, der tilhører pleuromutilin-gruppen af antibiotika, og som virker på ribosomalt niveau ved at hæmme bakteriernes proteinsyntese.

Tiamulin har vist høj in vitro-aktivitet mod Mycoplasma-arter hos svin og fugle samt mod gramnegative anaerober (Brachyspira hyodysenteriae, Brachyspira pilosicoli) og gramnegative aerober (Actinobacillus pleuropneumoniae og Pasteurella multocida). Tiamulin har vist sig at virke på 70S-ribosomniveau, og de primære bindingssteder er på 50S-underenheden. Det ser ud til at hæmme mikrobiel proteinproduktion ved at danne biokemisk inaktive initieringskomplekser, som forhindrer forlængelse af polypeptidkæden. Bakteriedræbende koncentrationer kan nås, men varierer afhængigt af bakterien. Det kan være så lidt som to gange MIC for Brachyspira hyodysenteriae og Actinobacillus pleuropneumoniae, men så højt som 50-100 gange det bakteriostatiske niveau for Staphylococcus aureus. MIC-fordelingen for tiamulin mod Brachyspira hyodysenteriae er bimodal, hvilket tyder på nedsat følsomhed hos nogle stammer over for tiamulin. På grund af tekniske begrænsninger er det vanskeligt at teste følsomheden af Lawsonia intracellularis in vitro.

Resistensen skyldes kromosomale mutationer i 23S rRNA- og rplC-generne. Disse kromosomale mutationer opstår relativt langsomt og trinvist og overføres ikke horisontalt. Derudover kan resistensgener være placeret på plasmider eller på transposoner, såsom vga-generne og cfr-genet. Denne type resistens kan overføres mellem bakterier og bakteriearter. Mekanismen bag antimikrobiel resistens varierer afhængigt af bakteriearten. Mutationer i ribosomprotein L3-genet og 23S-ribosom-RNA-genet, der påvirker peptidyltransferasecentret, er forbundet med nedsat følsomhed over for tiamulin hos Brachyspira-arter. Mutationer i 23S-ribosom-RNA-genet er også forbundet med tiamulinresistens hos Mycoplasma-arter.

4.3	Farmakokinetiske oplysninger

Svin:
Tiamulinhydrogenfumarat optages godt hos svin (over 90 %) efter oral indgivelse og fordeles bredt i kroppen. Efter en enkelt oral dosis på 10 mg og 25 mg tiamulinhydrogenfumarat/kg legemsvægt var Cmax henholdsvis 1,03 μg/ml og 1,82 μg/ml i serum målt ved mikrobiologisk analyse, og Tmax var 2 timer for begge doser. Det har vist sig at koncentreres i lungerne, polymorfonukleære leukocytter og også i leveren, hvor det metaboliseres og udskilles (70-85 %) i galden, mens resten udskilles via nyrerne (15-30 %). Serumproteinbindingen er cirka 30 %. Tiamulin, som ikke er blevet absorberet eller metaboliseret, passerer ned gennem tarmene til tyktarmen. Koncentrationen af tiamulin i tyktarmens indhold er blevet estimeret til 3,41 μg/ml efter indgivelsen af tiamulinhydrogenfumarat i en dosis på 8,8 mg/kg kropsvægt.

Høns:
Tiamulinhydrogenfumarat optages godt hos høns (70-95 %) efter oral indgivelse og når maksimale koncentrationer efter 2-4 timer (Tmax 2,85 timer). Efter en enkeltdosis på 50 mg tiamulinhydrogenfumarat/kg kropsvægt var Cmax 4,02 μg/ml i serum ved mikrobiologisk analyse, og efter en dosis på 25 mg/kg var den 1,86 μg/ml. I drikkevand gav en koncentration på 250 ppm (0,025 %) tiamulinhydrogenfumarat et glidende serumniveau over en 48-timers behandlingsperiode på 0,78 μg/ml (interval 0,45-1,40 μg/ml) og ved 125 ppm (0,0125 %) 0,38 μg/ml (interval 0,2-0,65 μg/ml) hos otte uger gamle kyllinger. Serumproteinbinding var cirka 45 %. Det fordeles bredt i kroppen og har vist sig at koncentreres i leveren og nyrerne (udskillelsessteder) samt i lungerne (30 gange serumkoncentrationen). Udskillelsen sker hovedsageligt via galden (55-65 %) og nyrerne (15-30 %) som hovedsageligt mikrobiologisk inaktive metabolitter og er ret hurtig, idet 99 % af dosis udskilles inden for 48 timer.

Miljøoplysninger
Tiamulin er meget persistent i jord.


5.	FARMACEUTISKE OPLYSNINGER

5.1	Væsentlige uforligeligheder
Da der ikke er undersøgelser vedrørende eventuelle uforligeligheder, må dette veterinærlægemiddel ikke blandes med andre veterinærlægemidler
Der findes data, der viser, at dette veterinærlægemiddel kan anvendes samtidig og/eller opløst i drikkevand med biocidholdige produkter.
De rekonstituerede opløsninger i vand, der indeholder hydrogenperoxid som biocid, skal indgives umiddelbart efter tilberedningen.

5.2	Opbevaringstid
Opbevaringstid for veterinærlægemidlet i salgspakning: 3 år.
Opbevaringstid efter første åbning af den indre emballage: 5 dage.
Opbevaringstid efter rekonstitution i drikkevand: 24 timer.

5.3	Særlige forholdsregler vedrørende opbevaring
Der er ingen særlige krav vedrørende opbevaringsforhold for dette veterinærlægemiddel.
Opbevares opretstående.
Den rekonstituerede opløsning skal opbevares i en lukket beholder beskyttet mod lys. Det rekonstituerede veterinærlægemiddel skal opbevares under 25 °C.

5.4	Den indre emballages art og indhold
1 Liters HDPE-flaske med bred hals, HDPE-hætte og prop. 
5 Liters HDPE-dunk med HDPE-hætte og prop.

Ikke alle pakningsstørrelser er nødvendigvis markedsført.

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf
Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

6.	NAVN PÅ INDEHAVEREN AF MARKEDSFØRINGSTILLADELSEN
Ashish Life Science Holding B.V.
Herengracht 454
1017 CA Amsterdam
Holland

Repræsentant
Salfarm Danmark A/S 
Nordager 19
6000 Kolding

7.	MARKEDSFØRINGSTILLADELSESNUMMER (-NUMRE)
73543

8.	DATO FOR FØRSTE TILLADELSE
24. juli 2026

9.	DATO FOR SENESTE ÆNDRING AF PRODUKTRESUMÉET
-

10.	KLASSIFICERING AF VETERINÆRLÆGEMIDLER
BP

[bookmark: _Hlk73467306]Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

